**UPUTE O IZRADI DIPLOMSKOG RADA NA DIPLOMSKOM STUDIJU SANITARNO INŽENJERSTVO**

Diplomski rad treba biti pripremljen u pisanom obliku na računalu, sukladno uputama na stranici standardne veličine (A4, 210x297 mm), sa slobodnim rubnicima od 2,5 cm i i s proredom 1,5. Potrebno je rabiti pismo veličine 12 tipografskih točaka čitljive vrste s obvezatnom potporom svih hrvatskih znakova. Potrebno je rabiti Times New Roman pismo veličine 12 tipografskih točaka čitljive vrste s obvezatnom potporom svih hrvatskih znakova. Sve stranice moraju biti numerirane, tj. označene brojevima. Tekst mora biti pisan hrvatskim književnim jezikom, po svim gramatičkim i pravopisnim pravilima. Diplomski rad ne može sadržavati manje od 40 niti više od 90 stranica. Broje se sve stranice počevši od Uvoda, a broj se ispisuje u donjem desnom kutu.

Sadržaj

[1. Uvez i oblikovanje ovitka 3](#_Toc57990796)

[2. Obvezne stranice diplomskog rada 4](#_Toc57990797)

[3. Neobvezni listovi 4](#_Toc57990798)

[4. Sadržaj diplomskog rada 4](#_Toc57990799)

[5. Prikaz strukture diplomskog rada 5](#_Toc57990800)

[5.1 Znanstveni rad 5](#_Toc57990801)

[5.2 Pregledni rad 5](#_Toc57990802)

[6. Literatura 6](#_Toc57990803)

[7. Životopis 8](#_Toc57990804)

[8. Prilozi 8](#_Toc57990805)

[9. Popis skraćenica i akronima 8](#_Toc57990806)

# Uvez i oblikovanje ovitka

Rad se uvezuje. Na prednjoj stranici ovitka treba u gornjem dijelu, pri vrhu, pisati:

SVEUČILIŠTE U RIJECI

MEDICINSKI FAKULTET

SVEUČILIŠNI DIPLOMSKI STUDIJ

SANITARNOG INŽENJERSTVA

U sredini stranice treba pisati:

Ime i prezime

NASLOV RADA

Diplomski rad

Pri dnu stranice treba pisati:

Mjesto, godina

Naziv sveučilišta, fakulteta i naslov rada pišu se velikim tiskanim slovima, a svi ispisi centriraju se na stranici.

SVEUČILIŠTE U RIJECI

MEDICINSKI FAKULTET

SVEUČILIŠNI DIPLOMSKI STUDIJ

SANITARNOG INŽENJERSTVA

Ime i prezime

NASLOV RADA

Diplomski rad

Mjesto, godina

# Obvezne stranice diplomskog rada

Na sljedećoj, drugoj stranici ponavlja se sadržaj ovitka rada (v. gore). Treća stranica rada sadrži sljedeće podatke:

Mentor rada: (Ime i prezime mentora, akademska titula i znanstveno- nastavno zvanje)

Diplomski rad obranjen je dana u/na

 , pred povjerenstvom u sastavu:

1.

2.

3.

Rad sadrži stranica, slika, tablica, literaturnih navoda.

# Neobvezni listovi

Četvrta stranica je fakultativna i na njoj se može pisati proslov, posveta ili zahvala.

Proslov treba sadržavati podatke važne za istraživanje, primjerice naziv i oznaku projekta u okviru kojeg je istraživanje provedeno.

# Sadržaj diplomskog rada

Sadržaj diplomskog rada navodi poglavlja i brojeve stranica na kojima poglavlja zapocinju. Početne stranice rada numeriraju se rimskim brojevima u sredini dna stranice. Prva stranica Uvoda prva je stranica numerirana arapskim brojevima, koji slijede do kraja rada (bez obzira na sadržaj stranica i jednako u sredini donjeg dijela stranice).

# Prikaz strukture diplomskog rada

Diplomski rad može biti znanstveni ili pregledni rad. Znanstveni rad je istraživački rad, dok je pregledni rad ili kritički pregled literature sličan preglednom znanstvenom članku koji se temelji na prethodno publiciranim rezultatima.

## Znanstveni rad:

Preliminarne stranice

Sažetak

Summary

1. Uvod
2. Ciljevi rada
3. Ispitanici i postupci (Materijali i postupci)
4. Rezultati
5. Rasprava
6. Zaključak ili Zaključci
7. Literatura
8. Popis skraćenica i akronima
9. Životopis

## Pregledni rad

Prilikom pripreme za pisanje student s mentorom dogovora vrstu preglednog rada: organiziranje literature, evaluacija literature, identifikacija novih trendova u literaturi ili upućivanje na postojeće nedostatke ili kontradikcije u literaturi.

Preliminarne stranice

Sažetak

Summary

1. Uvod
2. Ciljevi rada
3. Pregled literature
4. Rasprava
5. Zaključci
6. Literatura
7. Životopis

# Sažetak

# Sažetak se nalazi prije Uvoda i ukratko prikazuje najbitnije u diplomskom radu. Sažetak je skraćeni oblik originalnog rada koji na brz način uvodi čitatelja u rad. Sažetak rada na hrvatskom jeziku i sažetak rada na engleskom jeziku uobičajeno ima od 200-250 riječi (provjeriti s opcijom „Word Count“).

# ZNANSTVENI RAD: Sažetak obično sadržava uvodnu rečenicu, osnovni cilj rada, rečenicu o materijalu/ispitanicima i metodama, najvažnije rezultate i zaključnu rečenicu.

* PREGLEDNI RAD: Sažetak ukratko prikazuje cijeli rad.

# Ispod sažetka navode se ključne riječi.

**Summary** se nalazi iza hrvatskog sažetka, a prijevod je sažetka na engleski jezik.

# Literatura

Prilikom pisanja rada student koristi različite izvor znanja (članci, knjige, mrežne stranice, pravni propisi, …) koje nazivamo literatura (reference, referencije). To su autorska djela. U radu je potrebno navesti koju literaturu/koje reference smo koristili. Korištenje tuđih djela bez njihovog navođenja smatra se plagiranjem i kažnjivo je.

Korištene reference u radu navodimo:

* prilikom doslovnog navođenja ili parafraziranja tuđeg teksta;
* pri preuzimanju slika, tablica i ostalog vizualnog materijala;
* u popisu korištene literature na kraju rada.

Postoji više stilova navođenja i citiranja literature ovisno o predmetnom području, časopisu ili ustanovi u kojoj se piše rad. U području biomedicine i zdravstva najčešći je **Vancouverski stil** koji se koristi i na našem fakultetu.

**Značajka ovog stila je navođenje referenci redoslijedom pojavljivanja u radu.** Broj korištene reference se navodi u okrugloj zagradi (1), može se navesti i prezime autora Harrison (5), istovremeno s može pozvati i na više djela brojna istraživanja (8-10, 15, 17).

Referenca na kraju rada donosi niz podataka koji precizno opisuju korišteno autorsko djelo:

* podaci o autorstvu: autori djela, urednici, prevoditelji, ilustratori
* podaci o naslovu i podnaslovu članka, knjige, časopisa, mrežne stranice, istraživanja
* podaci o izdanju, mjestu izdanja, mediju
* brojčani podaci: godina izdanja knjige ili časopisa, volumen, broj i stranica članka u časopisu, datum zadnjeg ažuriranja i citiranja mrežne stranice
* lokacijski podaci: mrežna stranica i DOI

*Pravila i primjeri navođenja najčešće korištenih djela:*

**KNJIGA**

- tiskana:

Šolić F, Žauhar G. Fizika za medicinare. 2. izd. Rijeka: Medicinski fakultet Sveučilišta u Rijeci; 2013.

Križan Z. Kompendij anatomije čovjeka. 3. izd. 3. dio, Pregled građe grudi, trbuha, zdjelice, noge i ruke: za studente opće medicine i stomatologije. Zagreb: Školska knjiga; 1997.

- elektronička, dostupna na Internetu:

Patrias K, author; Wendling D, editor. Citing Medicine: The NLM Style Guide for Authors, Editors, and Publishers [Internet]. 2nd edition. Bethesda (MD): National Library of Medicine (US); 2007- [ažurirano 2.10.2015.; citirano 4.11.2018.] Dostupno na: https://www.ncbi.nlm.nih.gov/books/NBK7256/

- poglavlje / rad u zborniku

Kone BC. Metabolic basis of solute transport. U: Brenner BM, Rector FC, eds. Brenner and Rector‘s the kidney. 8th ed. Vol. 1. Philadelphia: Saunders Elsevier; c2008. p. 130-55.

Christensen S, Oppacher F. An analysis of Koza's computational effort statistic for genetic programming. U: Foster JA, Lutton E, Miller J, Ryan C, Tettamanzi AG, editors. Genetic programming. EuroGP 2002: Proceedings of the 5th European Conference on Genetic Programming; 2002 Apr 3-5; Kinsdale, Ireland. Berlin: Springer; 2002. p. 182-91.

**ČLANAK:**

- u tiskanom časopisu

Sigelman CK, Schoenrock CJ, Spanhel CL, Hromas SG, Winer JL, Budd EC, et al. Surveying mentally retarded persons: responsiveness and response validity in three samples. Am J Ment Defic. 1980; 84(5): 479-86.

- u elektroničkom časopisu, dostupnom na Internetu

Halpern SD, Ubel PA, Caplan AL. Solid-organ transplantation in HIV-infected patients. N Engl J Med [Internet]. 26.7.2002. [citirano 4.11.2018.]; 2002;347(4):284-7. Dostupno na: https://www.nejm.org/doi/full/10.1056/NEJMsb020632

- u bazi podataka:

Kuohung W, Hornstein MD. Overview of infertility. U: UpToDate, Barbieri RL ed. UpToDate [Internet]. Waltham, MA: UpToDate; 2018 [citirano 4.11.2018.] Dostupno na: https://www.uptodate.com

**MREŽNA STRANICA**

Cancer-Pain.org [Internet]. New York: Association of Cancer Online Resources, Inc.; c2000-01 [ažurirano 16.5.2002.; citirano 9.7.2002.]. Dostupno na: http://www.cancer-pain.org/

U slučaju dodatnih pitanja oko navođenja korištenih izvora znanja u diplomskom radu možete se obratiti u fakultetsku knjižnicu.

# Životopis

Životopis treba biti napisan u trećem licu jednine s najviše 200 riječi.

# Prilozi

Dopušteni prilozi uz tekst rada su tablice i slike. Svi se ostali prilozi (sheme, grafikoni, dijagrami, prikazi i sl.) moraju uvrstiti u jednu od dviju dopuštenih skupina. Numeriraju se kroz rad arapskim brojevima u onom slijedu kojim se pojavljuju za sva poglavlja rada zajedno i u pravilu se smještaju odmah uz tekst u kojem se opisuju, a samo iznimno se kao privitak rada uvezuju na samom kraju (npr. računalni ispis programa kao privitak, anketni upitnik i sl.). Svi prilozi moraju biti naslovljeni. Naslovi slika nalaze se uvijek **ispod** tijela slika, a naslovi tablica nalaze se uvijek **iznad** tijela tablica.

I slike i tablice moraju biti objašnjene i jasne same za sebe, pa se u njima ne smiju rabiti kratice i oznake koje na istom mjestu, tj. u njima samima ili odmah ispod (za tablice), nisu i tumacene. Ako u radu koristite ilustracije ili tablice preuzete iz publikacija drugih autora, **obvezno** je u tom slučaju navesti točan izvor (zaštita autorskih prava) i također navesti autore u popisu literature.Manji broj jednostavnih matematičkih jednakosti uklapa se u tekst rada. Ako se u radu prikazuje veći broj složenijih jednakosti, one se unutar teksta izdvajaju u zasebne retke i numeriraju brojem bez posebnog daljnjeg označavanja.

#  Popis skraćenica i akronima

Navodi se na kraju, nakon literature. Potrebno je navesti sve pojmove za koje će se u radu koristiti skraćenice. U naslovu rada ne smiju se rabiti skraćenice osim ako njihovo značenje nije opće poznato.